ddrg/super_eurlex huggingface dataset:
13)

369g straipsnio 1, 2 ir 3 dalys pakeičiamos taip: „1. PVM deklaracijoje nurodomas PVM mokėtojo kodas, nurodytas 369d straipsnyje, ir kiekvienos vartojimo valstybės narės, kurioje priklauso sumokėti PVM, atveju – toliau nurodytų tiekimų, kuriems taikoma ši speciali schema, įvykdytų per mokestinį laikotarpį, bendra vertė be PVM, taikomi PVM tarifai, bendra kiekvieno atitinkamo PVM tarifo suma ir bendra mokėtino PVM suma: a) Bendrijos vidaus nuotolinės prekybos prekėmis; b) prekių tiekimo pagal 14a straipsnio 2 dalį, jei tų prekių siuntimas arba gabenimas prasideda ir baigiasi toje pačioje valstybėje narėje; c) paslaugų teikimo. Į PVM deklaraciją taip pat įtraukiami su ankstesniais mokestiniais laikotarpiais susiję pakeitimai, kaip nustatyta šio straipsnio 4 dalyje. 2. Jeigu prekės siunčiamos arba gabenamos ne iš registravimosi valstybės narės, o iš kitų valstybių narių, PVM deklaracijoje kiekvienos valstybės narės, iš kurios siunčiamos arba gabenamos tokios prekės, atveju taip pat nurodoma toliau nurodytų tiekimų, kuriems taikoma ši speciali schema, bendra vertė be PVM, taikomi PVM tarifai, bendra kiekvieno atitinkamo PVM tarifo suma ir bendra mokėtino PVM suma: a) kitos nei pagal 14a straipsnio 2 dalį apmokestinamojo asmens vykdomos Bendrijos vidaus nuotolinės prekybos prekėmis; b) Bendrijos vidaus nuotolinės prekybos prekėmis ir prekių tiekimo, jei tų prekių siuntimas arba gabenimas prasideda ir baigiasi toje pačioje valstybėje narėje ir jas apmokestinamasis asmuo tiekia pagal 14a straipsnio 2 dalį. PVM deklaracijoje taip pat nurodomas a punkte nurodyto tiekimo atskiras PVM mokėtojo kodas arba mokesčių mokėtojo registracijos kodas, kuriuos suteikė kiekviena valstybė narė, iš kurios tos prekės yra siunčiamos arba gabenamos. PVM deklaracijoje taip pat nurodomas b punkte nurodyto tiekimo atskiras PVM mokėtojo kodas arba mokesčių mokėtojo registracijos kodas (jeigu tokie yra), kuriuos suteikė kiekviena valstybė narė, iš kurios tos prekės yra siunčiamos arba gabenamos. PVM deklaracijoje šioje dalyje nurodyta informacija pateikiama suskaidyta pagal vartojimo valstybes nares. 3. Jeigu be registravimosi valstybėje narėje esančių nuolatinių padalinių apmokestinamasis asmuo, teikiantis paslaugas, kurioms taikoma ši speciali schema, turi vieną ar daugiau nuolatinių padalinių, iš kurių teikiamos paslaugos, PVM deklaracijoje kiekvienos valstybės narės, kurioje jis turi padalinį, atveju taip pat nurodoma tokių teikimų bendra vertė be PVM, taikomi PVM tarifai, bendra kiekvieno atitinkamo PVM tarifo suma ir bendra mokėtino PVM suma, duomenis suskirstant pagal vartojimo valstybes nares, ir to padalinio individualus PVM mokėtojo kodas ar mokesčių mokėtojo registracijos kodas.“;
(3)

kadangi vaikai patiria ekspoziciją švinui ne tik žaisdami su žaislais, bet ir kitais būdais, žaislams turėtų būti priskirta tik tam tikra toksikologinės pamatinės vertės procentinė dalis. Toksiškumo, ekotoksiškumo ir aplinkos mokslinis komitetas 2004 m. birželio 22 d. priimtoje nuomonėje „Tam tikrų žaisluose esančių cheminių elementų biologinio įsisavinamumo vertinimas“ rekomendavo, kad švino per žaislus gaunama dalis būtų 10 proc. didžiausios leistinos normos. Pavojų sveikatai ir aplinkai mokslinis komitetas (SCHER) 2010 m. liepos 1 d. priimtoje nuomonėje „Cheminių elementų žaisluose išsiskyrimo ribinių verčių vertinimas“ pritarė požiūriui, kad švino gaunamas iš žaislų kiekis turėtų neviršyti 10 proc. toksikologinės pamatinės vertės. Be to, kadangi švinas yra laikomas itin toksišku, jo ribinės vertės Direktyva 2009/48/EB buvo nustatytos per pusę mažesnės nei tos, kurias kaip saugias nustatė atitinkamas mokslinis komitetas, siekiant užtikrinti, kad žaislų sudėtyje būtų tik švino pėdsakų, kurie atitinka gerąją gamybos praktiką. Todėl toje direktyvoje 5 proc. leistinos paros normos buvo nustatyta kaip švino išsiskyrimo iš žaislų ribinė vertė;
(4)

2008 m. kovo 19 d. Komisija, remdamasi Europos bendrijos steigimo sutarties 71 straipsnio 1 dalies c punktu (dabar – Sutarties dėl Europos Sąjungos veikimo (toliau – SESV) 91 straipsnis), priėmė pasiūlymą dėl Europos Parlamento ir Tarybos direktyvos dėl sklandesnio tarpvalstybinio kelių eismo saugumo užtikrinimo. Tačiau Europos Parlamento ir Tarybos direktyva 2011/82/ES (5) buvo priimta remiantis SESV 87 straipsnio 2 dalimi. 2014 m. gegužės 6 d. Teisingumo Teismo sprendimu byloje C-43/12 (6) Direktyva 2011/82/ES buvo panaikinta, remiantis tuo, kad ji negalėjo būti teisėtai priimta pagal SESV 87 straipsnio 2 dalį. Teismo sprendimu Direktyva 2011/82/ES palikta galioti tol, kol per pagrįstą laikotarpį, kuris neturi būti ilgesnis kaip dvylika mėnesių nuo teismo sprendimo priėmimo datos, įsigalios nauja, SESV 91 straipsnio 1 dalies c punktu grindžiama direktyva. Todėl remiantis tuo straipsniu turėtų būti priimta nauja direktyva;
(14)

Tarptautinės darbo organizacijos 2006 m. konvencija dėl darbo jūrų laivyboje siekiama užtikrinti deramas jūrininkų darbo ir gyvenimo sąlygas numatant sveikatos ir saugos standartus, teisingas įdarbinimo sąlygas ir profesinį mokymą, užtikrinti sąžiningą laivų savininkų konkurenciją visuotinai taikant konvenciją ir garantuoti tarptautiniu mastu vienodas sąlygas tam tikrų (bet ne visų) darbuotojų teisių srityje, nepriklausomai nuo pilietybės ar laivo vėliavos. Ta konvencija, Tarybos direktyva 2009/13/EB (9) ir Europos Parlamento ir Tarybos direktyvomis 2009/16/EB (10) ir 2013/54/ES (11) nustatomos jūrininkų teisės į deramas darbo sąlygas įvairiose srityse, numatytos nuoseklios jūrininkų teisės ir apsauga darbe, be to, jomis prisidedama prie vienodų sąlygų, be kita ko, Sąjungoje;
—

the public company limited by guarantee and having a share capital;
„341

Izoksabenas CAS Nr. 82558–50–7 CIPAC Nr. 701

N-[3-(1-etil-1-metilpropil)-1,2-oksazol-5-il]-2,6-dimetoksibenzamidas

≥ 910 g/kg toluenas: ≥ 3g/kg

2011 m. birželio 1 d.

2021 m. gegužės 31 d.
(8)

2005 m. vasario 23 d. Europos Parlamento ir Tarybos reglamentu (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiančiu Tarybos direktyvą 91/414/EEB (3) nustatytas didžiausias leidžiamas magnio fosfido, patenkančio naudojant jį kaip biocidą, likučių kiekis maiste ir pašaruose ar ant jų. Pagal Reglamento (EB) Nr. 396/2005 3 straipsnio 2 dalies c punktą didžiausias likučių kiekis taikomas bet kokių pesticidų, taip pat ir tų, kurie naudojami kaip biocidai, likučiams. Valstybės narės turėtų užtikrinti, kad autorizuojant produktą būtų atliekami tinkami likučių bandymai siekiant įvertinti pavojų vartotojams. Be to, autorizuotų produktų etiketėse ir (arba) saugos duomenų lapuose privaloma pateikti naudojimo instrukcijas, tokias kaip laukimo laikotarpių laikymasis, kurios padėtų užtikrinti, jog laikomasi Reglamento (EB) Nr. 396/2005 18 straipsnio nuostatų.
14.

10.03b straipsnis iš dalies keičiamas taip: a) 1 dalis papildoma tokiu d punktu: „d) FK-5-1-12 (dodekafluor-2-metilpentan-3-onas).“ b) 4 dalies b punktas pakeičiamas taip: „b) Išleidžiamieji purkštukai turi būti tokio dydžio ir įrengti taip, kad gesinamąją medžiagą purkštų tolygiai. Gesinamoji medžiaga turi visų pirma būti veiksminga ir po grindų plokštėmis.“ c) 5 dalies e punkto cc papunktis pakeičiamas taip: „cc) dėl veiksmų, kurių imasi įgula įsijungus gaisro gesinimo sistemai ir eidama į saugomą patalpą po to, kai įsijungia sistema ar patalpos užtvindomos, visų pirma nurodant, kad gali būti pavojingų medžiagų;“ d) 9 dalies e punktas pakeičiamas taip: „e) Ekspertas turi išduoti pasirašytą patikrinimo sertifikatą, kuriame būtų nurodyta tikrinimo data.“ e) 13 dalis pakeičiama taip: „13. FK-5-1-12 – gaisro gesinimo sistemos Gaisro gesinimo sistemos, kuriose kaip gesinamoji medžiaga naudojama FK-5-1-12, be 1–9 dalių reikalavimų, turi atitikti dar ir šias nuostatas: a) jei yra kelios apsaugotinos patalpos ir visos jos yra skirtingo bendro tūrio, kiekvienoje patalpoje turi būti atskira gaisro gesinimo sistema; b) kiekviename apsaugotinoje patalpoje įrengtame FK-5-1-12 rezervuare turi būti apsauginis vožtuvas, apsaugantis nuo per didelio slėgio. Jei rezervuaras patenka į gaisrą, o gaisro gesinimo sistema nesuveikė, apsauginiu vožtuvu, apsaugančiu nuo per didelio slėgio, rezervuaro turinys nedarant žalos turi būti išleidžiamas į apsaugotiną patalpą. c) kiekviename rezervuare turi būti sumontuotas įtaisas dujų slėgiui tikrinti; d) rezervuarai negali būti užpildomi iki daugiau negu 1,00 kg/l. Savitasis nesuslėgto FK-5-1-12 tūris laikomas lygiu 0,0719 m3/kg; e) apsaugotinai patalpai skirto FK-5-1-12 tūris turi būti ne mažesnis negu 5,5 % bendro patalpos tūrio. Šis kiekis turi būti išleidžiamas per 10 sekundžių. f) FK-5-1-12 rezervuaruose turi būti slėgio kontrolės prietaisas, kuriuo, jei be leidimo sumažėja suslėgtųjų dujų slėgis, vairinėje įjungiamas garso ir vaizdo avarinis signalas. Jei vairinės nėra, šis avarinis signalas turi būti įjungiamas apsaugotinos patalpos išorėje; g) po užtvindymo koncentracija apsaugotinoje patalpoje neturi viršyti 10,0 %.“
2.

a) Per dvejus metus nuo 22 straipsnio 4 dalyje numatytų registrų pagrindinių rodiklių patvirtinimo sertifikatai ar pažymėjimai laikantis šios direktyvos išduodami mašinistams, teikiantiems tarpvalstybines paslaugas, kabotažo paslaugas ar krovinių vežimo paslaugas kitoje valstybėje narėje arba dirbantiems bent dvejose valstybėse narėse, nepažeidžiant 3 punkto nuostatų. Nuo tos pačios datos visi traukinių mašinistai, teikiantys pirmiau minėtas paslaugas, įskaitant pažymėjimų ar sertifikatų pagal šią direktyvą dar neturinčius mašinistus, yra periodiškai tikrinami, kaip numatyta 16 straipsnyje. b) Per dvejus metus nuo 1 punkte numatytų registrų sukūrimo visi nauji pažymėjimai ir sertifikatai išduodami laikantis šios direktyvos, nepažeidžiant 3 punkto nuostatų. c) Per septynerius metus nuo 1 punkte numatytų registrų sukūrimo visi mašinistai privalo gauti pažymėjimus ir sertifikatus pagal šią direktyvą. Juos išduodančios institucijos atsižvelgia į kiekvieno mašinisto jau įgytą visą profesinę kompetenciją taip, kad dėl šio reikalavimo nesusidarytų nebūtina administracinė ir finansinė našta. Anksčiau mašinistui suteiktos teisės valdyti turi būti kiek įmanoma išsaugotos. Nepaisant to, pažymėjimus ir sertifikatus išduodančios įstaigos gali nuspręsti, kad būtina papildomai patikrinti ir (arba) mokyti atitinkamai atskirus mašinistus ar mašinistų grupes, kad jie galėtų gauti pažymėjimus ir (arba) sertifikatus pagal šią direktyvą.
(30)

Užtikrinant veiksmingą vienodo požiūrio principo įgyvendinimą, svarbus vaidmuo tenka taisyklių dėl įrodinėjimo pareigos priėmimui. Teisingumo Teismas nusprendė, kad dėl to reikėtų numatyti nuostatą, skirtą užtikrinti, kad prima facie diskriminacijos bylos atveju įrodinėjimo pareiga atitektų atsakovui, išskyrus procesinius veiksmus, kai faktines aplinkybes turi ištirti teismas arba kita kompetentinga nacionalinė institucija. Tačiau reikia patikslinti, kad faktus, pagal kuriuos galima daryti prielaidą, jog buvo tiesiogiai ar netiesiogiai diskriminuojama, įvertina kompetentingos nacionalinės institucijos pagal nacionalinės teisės aktus ar praktiką. Be to, pačios valstybės narės turi įvesti bet kuriame procesinių veiksmų etape įrodymų taisykles, kurios yra palankesnės ieškovams.
a)

antros pastraipos a punkte žodžiai „21 straipsnio 1 dalies a ir c punktai“ pakeičiami žodžiais „21 straipsnio 1 dalies a, c ar f punktai arba 21 straipsnio 2 dalies c punktas“;
3.

Per iš anksto nustatytus laikotarpius imamasi veiksmų, kurie apima ir visų susijusių kraujo komponentų sekimą ir, kai taikoma, susekamumą. Tyrimo tikslas – nustatyti kiekvieno donoro, galėjusio prisidėti prie sukeltos transfuzijos reakcijos, tapatybę ir išrinkti visus turimus to donoro kraujo komponentus bei informuoti iš to paties donoro surinktų komponentų gavėjus ir recipientus, jeigu šiems galėjo iškilti pavojus.
1.

Aplinkosaugos aspektų, kuriuos įgyvendinimo priemonės laiko paveikiamais per gaminio projektinį sprendimą, atžvilgiu, iš gamintojų turėtų būti reikalaujama atlikti energiją vartojančio gaminio modelio įvertinimą per jo gyvavimo ciklą, remiantis realistinėmis prielaidomis apie normalias sąlygas ir naudojimą pagal paskirtį. Kitų aplinkosaugos aspektų tyrimai gali būti atlikti savanoriškai. Remdamiesi tokiu įvertinimu, gamintojai nustato gaminio ekologinį profilį. Profilio pagrindą sudaro aplinkai reikšmingos gaminio charakteristikos ir jo sąnaudos bei išeiga per jo gyvavimo ciklą, išreikštos fizikiniais dydžiais, kurie gali būti išmatuoti.
(6)

2022 m. balandžio 26 d. Tarnyba pagal Reglamento (ES) 2015/2283 11 straipsnį priėmė mokslinę nuomonę dėl užšaldytų ir sublimacijos būdu išdžiovintų malūninių juodvabalių (Alphitobius diaperinus lervų) kaip naujo maisto produkto pagal Reglamentą (ES) 2015/2283 saugos (angl. „SAFEty of frozen and freeze-dried formulations of the lesser mealworm (Alphitobius diaperinus larvae) as a novel food pursuant to Regulation (EU) 2015/2283“) (8);
(2)

per 2022 m. kovo mėn. vykusią 69-ąją sesiją Pasaulio muitinių organizacijos (PMO) Suderintos sistemos komitetas (SSK) patvirtino klasifikavimo nuomonę 3305.10/5, pagal kurią klasifikuojamas šampūnas gelis plaukams ir odai plauti, kurio sudėtyje yra vandens, organinių paviršinio aktyvumo medžiagų, glicerolio, augalų ekstraktų, magnio sulfato, cinko gliukonato, butilenglikolio, natrio chlorido, citrinų rūgšties, alkoholio, kvapiosios medžiagos, aromatinių medžiagų ir pagalbinių medžiagų ir kuris yra supakuotas į mažmeninei prekybai skirtą 250 ml buteliuką. Jis buvo priskirtas SS 3305 pozicijai, nes buvo laikoma, kad klasifikuojant šį produktą taikytinas SS 34 skirsnio 1 pastabos c punktas, pagal kurį „šampūnai, dantų pastos ir milteliai, skutimosi kremai ir putos arba vonios preparatai, kurių sudėtyje yra muilo arba kitų organinių paviršinio aktyvumo medžiagų,“ į tą skirsnį neįtraukiami ir kuriame nurodoma, kad jie priskirtini 3305, 3306 arba 3307 pozicijai. Todėl produktas priskirtas SS 3305 10 subpozicijai, kuri atitinka KN kodą 3305 10 00, taikant 1 ir 6 bendrąsias SS aiškinimo taisykles ir SS 34 skirsnio 1 pastabos c punktą;
(58)

Reglamente (ES) Nr. 600/2014 numatytas pereinamasis laikotarpis, per kurį biržinių išvestinių finansinių priemonių atveju pagal tą reglamentą nebūtų taikoma nediskriminacinė prieiga prie PSŠ arba prekybos vietos, pateikusios prašymą jų kompetentingoms institucijoms pasinaudoti pereinamojo laikotarpio nuostatomis. Laikotarpis, per kurį PSŠ arba prekybos vietai jos kompetentinga institucija galėjo netaikyti nediskriminacinės prieigos taisyklių biržinių išvestinių finansinių priemonių atžvilgiu, baigėsi 2020 m. liepos 3 d. Padidėjęs netikrumas ir nepastovumas rinkose neigiamai paveikė PSŠ ir prekybos vietų operacinę riziką, todėl naujos atviros prieigos tvarkos taikymo PSŠ ir prekybos vietoms, siūlančioms su biržinėmis išvestinėmis finansinėmis priemonėmis susijusias prekybos ir tarpuskaitos paslaugas, data Europos Parlamento ir Tarybos reglamento (ES) 2021/23 (16) 95 straipsniu buvo atidėta vienais metais iki 2021 m. liepos 3 d. Priežastys, dėl kurių atidedama naujos atviros prieigos tvarkos taikymo data, tebėra nepakitusios. Be to, atviros prieigos tvarka galėtų prieštarauti lygiagretiems politikos tikslams skatinti prekybą ir inovacijas Sąjungoje, nes ji galėtų stabdyti inovacijas biržinių išvestinių finansinių priemonių srityje, jei būtų sudaromos sąlygos konkurentams, kurie naudojasi atvira prieiga, naudotis rinkoje įsitvirtinusių subjektų infrastruktūra ir investicijomis, kad nedidelėmis pradinėmis sąnaudomis galėtų siūlyti konkuruojančius produktus. Sistemos, kuria naudojantis atliekama išvestinių finansinių priemonių tarpuskaita ir jomis prekiaujama vertikaliai integruotame subjekte, priežiūra taip pat atitinka ilgalaikes tarptautines tendencijas. Todėl naujos atviros prieigos tvarkos taikymo data turėtų būti nukelta dar dvejiems metams iki 2023 m. liepos 3 d.;
(10)

2021 m. Portugalija peržvejojo savo europinių ančiuvių žvejybos kvotą 9 ir 10 parajoniuose ir CECAF 34.1.1 rajono Sąjungos vandenyse (ANE/9/3411). 2022 m. rugpjūčio 22 d. Portugalija paprašė išskaitytiną kiekį, įskaitant 1,4 daugiklį pagal Reglamento (EB) Nr. 1224/2009 105 straipsnio 2 dalį, paskirstyti per trejus metus. Pagal gairių 3 punkto a papunktį išskaityti kiekį per dvejus ar daugiau metų gali būti leidžiama, jei žuvys yra valdomos tausiai, remiantis tinkamomis atitinkamiems ištekliams skirtomis mokslinėmis rekomendacijomis. Kasmet atliekami akustiniai tyrimai, kuriais stebimas europinių ančiuvių gausumo ir biomasės pasiskirstymas, ir kelių biologinių parametrų tyrimai parodė, kad įvertinta europinių ančiuvių biomasė 2022 m. padidėjo 64 proc., palyginti su 2021 m. tyrimais. Portugalijos mokslo institutas IPMA (Instituto Português do Mar e da Atmosfera), bendradarbiaudamas su Ispanijos mokslo institutu IEO (Instituto Español de Oceanografía), išbando naują žvejybos kontrolės taisyklę pasitelkiant valdymo strategijos vertinimą. Kol Tarptautinė jūrų tyrinėjimo taryba (ICES) pateiks šio ištekliaus lyginamąjį standartą, galima pritarti išskaitytino kiekio paskirstymui per dvejus, o ne per trejus metus;
(10)

pagal Reglamento (ES) 2018/1999 18 straipsnį, valstybės narės ne vėliau kaip 2021 m. kovo 15 d. ir po to kas dvejus metus turi pateikti Komisijai integruotas ataskaitas dėl šiltnamio efektą sukeliančių dujų politikos bei priemonių ir prognozių. Pateikdamos tas ataskaitas valstybės narės įvykdo atitinkamą įpareigojimą, nustatytą Reglamento (ES) 2018/1999 17 straipsnio 3 dalyje. Be to, valstybės narės turėtų pranešti apie pažangą, padarytą finansuojant tą politiką ir priemones, ir, kai įmanoma, kiekybiškai įvertinti tos politikos ir priemonių poveikį oro kokybei ir išmetamam oro teršalų kiekiui;
(14)

siekiant užtikrinti, kad institucijos galėtų veiksmingai vykdyti savo įgaliojimus, visų pirma susijusius su finansiniu stabilumu, būtina, kad jos susidarytų aiškų ir išsamų vaizdą apie visas išvestines finansines priemones, susijusias su likusia rizika. Tik suderintas reikalavimas tinkamai atnaujinti visas neužbaigtas išvestines finansines priemones gali užkirsti kelią duomenų teikimo reikalavimų, taikomų neužbaigtoms išvestinėms finansinėms priemonėms, įgyvendinimo skirtumams ir taip sumažinti riziką, kad bus pakenkta priežiūros konvergencijai. Be to, užtikrinant, kad su neužbaigtomis išvestinėmis finansinėmis priemonėmis susiję pranešimai būtų suderinti duomenų turinio ir duomenų kokybės atžvilgiu, būtų galima supaprastinti duomenų teikimo srautus ir taip ilgainiui sumažinti visų atitinkamų suinteresuotųjų subjektų, įskaitant sandorių duomenų saugyklas, duomenis teikiančius subjektus ir institucijas, išlaidas. Taigi, siekiant pagerinti duomenų teikimo veikimą ir sumažinti su juo susijusią naštą, atsižvelgiant į Reglamento (ES) Nr. 648/2012 pakeitimų, padarytų Europos Parlamento ir Tarybos reglamentu (ES) 2019/834 (4), tikslus, labai svarbu, kad sandorio šalys pateiktų išsamius ir tikslius duomenis apie visas neužbaigtas išvestines finansines priemones pagal šiuo metu taikomus reikalavimus. Siekiant sumažinti pradinę naštą, susijusią su neužbaigtų išvestinių finansinių priemonių atnaujinimu, sandorio šalims turėtų būti suteiktas papildomas laikas duomenims, susijusiems su neužbaigtomis išvestinėmis finansinėmis priemonėmis, atnaujinti. Be to, iš sandorio šalių turėtų būti reikalaujama pateikti tokius atnaujintus duomenis tik tuo atveju, jei per tą laiką nebus padaryta jokių pakeitimų, dėl kurių sandorio šalis turėtų pateikti išsamius ir tikslius išvestinės finansinės priemonės duomenis su tuo pakeitimu susijusiame pranešime;
(40)

Nagrinėjamasis produktas yra Rusijos ir Turkijos kilmės plokšti valcavimo produktai iš geležies arba iš legiruotojo plieno arba iš nelegiruotojo plieno; karštojo galvanizavimo būdu apvilkti ar padengti cinku ir (arba) aliuminiu ir (arba) magniu, legiruoti arba nelegiruoti siliciu; chemiškai pasyvinti; kurių paviršius papildomai apdorotas arba neapdorotas, pvz., įriebinant arba impregnuojant; kurių sudėtyje: ne daugiau kaip 0,5 % masės sudaro anglis, ne daugiau kaip 1,1 % masės sudaro aliuminis, ne daugiau kaip 0,12 % masės sudaro niobis, ne daugiau kaip 0,17 % masės sudaro titanas ir ne daugiau kaip 0,15 % masės sudaro vanadis; pateikiami ritiniais, išilgai supjaustytais lakštais ir siauromis juostomis, kurių KN kodai šiuo metu yra ex 7210 41 00, ex 7210 49 00, ex 7210 61 00, ex 7210 69 00, ex 7210 90 80, ex 7212 30 00, ex 7212 50 61, ex 7212 50 69, ex 7212 50 90, ex 7225 92 00, ex 7225 99 00, ex 7226 99 30, ex 7226 99 70 (TARIC kodai: 7210410020, 7210410030, 7210490020, 7210490030, 7210610020, 7210610030, 7210690020, 7210690030, 7210908092, 7212300020, 7212300030, 7212506120, 7212506130, 7212506920, 7212506930, 7212509014, 7212509092, 7225920020, 7225920030, 7225990022, 7225990023, 7225990041, 7225990092, 7225990093, 7226993010, 7226993030, 7226997013, 7226997093, 7226997094) (toliau – nagrinėjamasis produktas). Neįtraukiami šie produktai: — iš nerūdijančiojo plieno, silicinio elektrotechninio plieno ir greitapjovio plieno, — po karštojo ar šaltojo valcavimo toliau neapdoroti.
(9)

pagal Reglamento (ES) 2018/1240 83 straipsnį pereinamuoju ir lengvatiniu laikotarpiais vežėjams taikomos taisyklės turėtų būti pritaikytos prie šių laikotarpių ypatumų. Keliautojams turėtų būti leidžiama atvykti be kelionės leidimo pereinamuoju laikotarpiu, nes toks leidimas turėtų būti neprivalomas. Po pereinamojo laikotarpio prasideda lengvatinis laikotarpis, kuriuo keliautojams turėtų būti leidžiama atvykti į valstybių narių teritoriją be kelionės leidimo, jei per tą lengvatinį laikotarpį jie atvyksta pirmą kartą;
(18)

Pareiškėjams ir Sąjungos pramonei buvo pranešta apie esminius faktus ir aplinkybes, kuriais remiantis nuspręsta, kad „Fujian Billion Polymerization Fiber Technology Industrial Co., Ltd.“ ir „Zhejiang Sanwei Material Technology Co., Ltd.“ tikslinga taikyti per pradinį tyrimą neatrinktoms bendradarbiaujančioms bendrovėms taikomą antidempingo muito normą.
(24)

be to, tais atvejais, kai atliekant vertinimus nustatomas didelis trūkumas, turėtų būti taikomos konkrečios nuostatos siekiant užtikrinti, kad būtų greitai priimtos taisomosios priemonės. Atsižvelgiant į tokių trūkumų keliamą riziką, kai tik įvertinta valstybė narė informuojama apie didelį trūkumą, ji turėtų nedelsdama imtis įgyvendinimo veiksmų trūkumui pašalinti, be kita ko, prireikus sutelkdama visus atitinkamus veiklos ir finansinius išteklius. Taisomiesiems veiksmams turėtų būti taikomi griežtesni terminai ir nuodugnesnė politinė kontrolė bei stebėsena viso proceso metu. Šiuo atžvilgiu, kai atlikus vertinimą nustatomas didelis trūkumas, įskaitant atvejus, kai laikoma, jog didelis trūkumas kelia pavojų viešajai tvarkai ar visuomenės saugumui Šengeno erdvėje, Komisija turėtų nedelsdama informuoti Tarybą. Ne vėliau kaip per vienus metus nuo vertinimo dienos Komisija turėtų nusiųsti ataskaitą Tarybai ir Europos Parlamentui ir surengti pakartotinį vizitą, skirtą patikrinti, ar valstybė narė pašalino atitinkamus trūkumus. Po pakartotinio vizito Komisija Tarybai turėtų pateikti pakartotinio vizito ataskaitą;
(3)

valstybės narės turėtų nuolat prižiūrėti savo mokėjimo agentūras. Jos turėtų sukurti keitimosi informacija sistemą, kad kompetentingoms institucijoms būtų pranešama ir jos būtų informuojamos apie įtariamus reikalavimų nesilaikymo atvejus. Tokiems atvejams nagrinėti valstybės narės turėtų nustatyti procedūrą, į kurią būtų įtrauktas įpareigojimas parengti visų nustatytų trūkumų ištaisymo per tam tikrą laikotarpį planą. Mokėjimo agentūrų, kurioms valstybės narės suteikia akreditaciją, net jeigu jos neįvykdė tokio plano per nustatytą laikotarpį, išlaidų atveju Komisija turėtų turėti galimybę nustatyti trūkumus per atitikties patvirtinimo procedūrą, nustatytą Reglamento (ES) 2021/2116 55 straipsnyje;
(6)

2021 m. liepos 7 d. Tarnyba pagal Reglamento (ES) 2015/2283 11 straipsnį priėmė mokslinę nuomonę dėl užšaldytų ir džiovintų preparatų iš visų naminių svirplių (Acheta domesticus) kaip naujo maisto produkto pagal Reglamentą (ES) 2015/2283 saugos (12) (angl. „Safety of frozen and dried formulations from whole crickets (Acheta domesticus) as a novel food pursuant to Regulation (EU) 2015/2283“);